**Vladislav Əziz oğlu Qədirov** (16 noyabr 1970, Bakı) — hücumçu mövqeyində çıxış etmiş sovet, və Azərbaycan futbolçusu. Azərbaycan milli futbol komandasının keçmiş üzvü. SSRİ idman ustası (1987).

Karyerası
---------

### Erkən illəri

Vladislav Əziz oğlu Qədirov 20 avqust 1970-ci ildə Bakının Buzovna qəsəbəsində işçi ailəsində anadan olub. Atası zavod işçisi, anası isə telefonçu olub.

1977-ci ildə "Gənclik" uşaq futbol məktəbinə gedib. İlk məşqçisi Boris Tibilov olmuşdur.

### Klub karyerası

1988–1991-ci illər ərzində Bakının "Neftçi" komandasının heyətində çempionat oyunlarında 93 oyun keçirib, 11 qol vurub. 1988-ci ildə bu komandanın heyətində Federasiyalar Kubokunun finalçısı olub.

1992-ci ildə Rusiyanın "Saxalin" klubuna keçib. İki il ərzində bu komandanın heyətində çempionat oyunlarında 74 oyun keçirib, 54 qol vurub. Qədirov "Saxalin" klubunun tarixində ən çox qol vurmuş futbolçudur.

1995-ci ildə "Neftçi"yə qayıtsa da, burada cəmi 2 oyun keçirdikdən sonra yenidən Rusiyaya qayıdıb və Nijni Novqorod şəhərini təmsil edən "Lokomotiv-NN" komandasına keçib. Lakin bu komandanın heyətində rəsmi görüşlərdə debüt etmədən "Arsenal Tula" komandasına transfer olunub.

1996–1997-ci ilərdə "Spartak Ryazan", 1998-ci ildə isə "Lada-Energiya" komandalarında çıxış edib.

1998-ci ildə Azərbaycana qayıdıb və "Bakı Fəhləsi" komandasının heyətində futbolçu karyerasına son qoyub.

### Milli karyerası

1987-ci ildə SSRİ yığma komandasının heyətində Kanadada keçirilmiş 17 yaşlı futbolçular arasında dünya çempionatının qalibi olub.

### Milli karyerası

Vladislav Qədirov 13 dekabr 1994-cü ildə Avro 1996-nın seçmə oyunu çərçivəsində Fransa milli komandasına qarşı keçirilmiş görüşdə Azərbaycan milli futbol komandasının heyətində debüt edib. Oyun Fransa yığmasının 2:0 hesablı qələbəsi ilə yekunlaşıb.

Qədirov 1994–1996-cı illər aralığında formasını geyindiyi Azərbaycan milli futbol komandasının heyətində ümumilikdə rəsmi görüşlərdə 10 oyun keçirib.

### Məşqçilik karyerası

2006/07 mövsümündə Azərbaycan Birinci Liqasında çıxış edən "Standard Sumqayıt" komandasında baş məşqçi kimi çalışıb.

2008-ci ildə "Muğan" komandasına baş məşqçi təyin olunub. Klub onun rəhbərliyi altında 15-i premyer liqada, 2-si isə Ölkə Kubokunda olmaqla ümumilikdə 17 oyun keçirib. Uğursuz nəticələr səbəbindən (1 qələbə, 2 heç-heçə, 14 məğlubiyyət) ikinci dövrənin əvvəlində istefaya göndərilib.

2009-cu ilin aprel ayında 19 və 21 yaşlılardan ibarət Azərbaycan yığmalarının seleksiyaçı məşqçisi təyin olunub.

2010/11 mövsümündə Bakının "Rəvan" komandasında baş məşqçi çalışıb və komandasını yüksək liqaya yüksəldib. 2011-ci ilin may ayında "Rəvan"ın idman direktoru təyin olunub. 2011-ci ilin sentyabr ayında "Rəvan"ın baş məşqçisi postunda Bəhmən Həsənovu əvəzləyib. 2012-ci ilin fevral ayında istefaya göndərilib.

İstinadlar
----------

1. 1 2  Vladislav Kadyrov // Transfermarkt (çd.). 2000.
2. ↑  "«Во времена моей юности футбол был другим: настоящим, честным и сильным»". Qorod.blog. 2021-04-13 tarixində arxivləşdirilib. İstifadə tarixi: 31 iyul 2020.  (#apostrophe\_markup)
3. ↑  "Чемпион мира по футболу" (rus). Kaspi qəzeti. 2017-10-26 tarixində arxivləşdirilib. İstifadə tarixi: 2017-10-26.
4. ↑  "«Сахалин» в цифрах и фактах". Tia-ostrova.ru. Archived from the original on 2013-04-17. İstifadə tarixi: 31 iyul 2020.  (#apostrophe\_markup)
5. ↑  Азербайджан 0 : 2 Франция // *Footballfacts.ru*
6. ↑  "В Азербайджане будет создана футбольная академия // *Echo-az.com*". 2013-01-22 tarixində arxivləşdirilib. İstifadə tarixi: 2013-01-22.
7. ↑  "Vladislav Qədirov "Muğan"dan istefa verdi". Qol.az. İstifadə tarixi: 31 iyul 2020.  (#apostrophe\_markup)
8. ↑  "Бывший наставник Мугани стал тренером сборной". 2016-03-05 tarixində arxivləşdirilib. İstifadə tarixi: 2012-12-19.
9. ↑  "Vladislav Qədirov "Rəvan"a baş məşqçi təyin olunmuşdur". Azertag.az. İstifadə tarixi: 31 iyul 2020.  (#apostrophe\_markup)
10. ↑  "Владислав Кадыров уволен из «Ревана»". Extratime.az. Archived from the original on 2013-01-15. İstifadə tarixi: 31 iyul 2020.  (#apostrophe\_markup)

Xarici keçidlər
---------------

* Vladislav Qədirov *Transfermarkt.com* saytında
* Vladislav Qədirov *Footballfacts.ru* saytında
* Vladislav Qədirov *Nationall-football-teams.com* saytında